cyanic-selkie/wikianc huggingface dataset:
Կուկուշկա (երգ)
Ստեղծման պատմություն
Երգը գրվել է Վիկտոր Ցոյի կողմից Պլիենցիեմսում Յուրմալա քաղաքի մոտ, ուր նա Յուրի Կասպարյանի հետ հանգստանալու էր եկել, և միաժամանակ ձայնագրում էր խմբի նոր ալբոմի սևագրությունները։ Երգի բոլոր մելոդիկ ելքերը (սկզբում և վերջում) մտածված է Ցոյի կողմից։ Այստեղ նույնպես գրված է եղել երգի սևագրային դեմո տարբերակը։ Համարվում է Վիկտոր Ցոյի վերջին երգերից մեկը՝ գրված մահից առաջ։
Նախքան մահը Ցոյը երգը վերաձայնագրեց, վերադաշնակվեց «Կինո» խմբի անդամների կողմից և մտավ «Սև ալբոմի» մեջ։
«Կուկուշկա» երգի դեմո-տարբերակը՝ ձայնագրված Պլինեցիեմսում, մտավ «Վերջին ձայնագրություններ» ալբոմի կազմում, թողարկված Moroz Records լեյբլով 2002 թվականին։ Գոյություն ունի նաև երգի առաջին տարբերակը՝ ստեղծված 1990 թվականի սեպտեմբերին։ Վերջինս հնչում է Վիկտոր Ցոյի հիշողությունների մասին պատմող «Մարդը սևի մեջ» փաստավավերագրական ֆիլմի վերջում (Հեռուստաընկերություն «ВИD», 1990 թ․)։ Պաշտոնապես չի հրատարակվել։
Կողբի պատմության թանգարան
Կողբի պատմության թանգարան, պատմությանը, ազգագրությանը նվիրված թանգարան Հայաստանի Հանրապետության Տավուշի մարզի Կողբ գյուղում ։
Թանգարանը տեղակայված է Կողբի մշակույթի կենտրոնի երկրորդ հարկում։ Որպես գյուղական թանգարան, իր ձևաչափով եզակի է ամբողջ Տավուշի մարզում ։ Այն հիմնադրվել է 1970 թվականին Սուրեն Աբովյանի կողմից   ։
Թանգարանում հնարավորինս ներկայացված է Կողբի և հարակից տարածքների պատմությունը, կենցաղը, կյանքը ։ Այն ունի ընդարձակ ցուցասրահ, որտեղ ցուցադրվում են հարյուրավոր ցուցանմուշներ ։ Ընդհանուր առմամբ թանգարանն ունի շուրջ 1700 ցուցանմուշ, որոնք հայտնաբերվել են պեղումների, պատահական շինարարական աշխատանքների, գյուղատնտեսական աշխատանքների ընթացքում ։ Թանգարանի հավաքածուի մաս են կազմում 3000-ից 3700 տարվա կավե ամաններ ու բրոնզյա իրեր  , պատմական մետաղադրամներ  , կենցաղում օգտագործված իրեր  , ազգագրական այլ ցուցանմուշներ , տարբեր ժամանակների և թեմատիկայի լուսանկարներ   ։ Թանգարանի ամենահին ցուցանմուշը  Կողբում գտնվող և մ.թ.ա. 9-րդ դարով թվագրվող դամբարանից հայտնաբերված մետաղյա թուրն է ։
Ծանոթագրություններ
Կատեգորիա:Կողբ Կատեգորիա:Հայոց պատմության թանգարաններ Կատեգորիա:Տավուշի մարզի թանգարաններ Կատեգորիա:Ազգագրական թանգարաններ Կատեգորիա:Հայաստանի թանգարաններ Կատեգորիա:1970 հիմնադրված թանգարաններ
Մեքենա
Մեքենան (Μηχανή, որը ծագել է՝ machina) սարք է (ագրեգատների և սարքերի ամբողջություն), որը վերափոխում է էներգիան և/կամ շարժման ձևը։ Օգտագործվում է որոշ գործողությունների կատարման համար, կոնկրետ խնդիրը կատարելիս մարդու աշխատանքը թեթևացնելու կամ ընդհանրապես հանելու համար։
Մեքենան նախատեսված է մարդու արտադրական ֆունկցիաները մասամբ կամ լիովին փոխարինելու համար։ Ըստ հիմնական նշանակման տարբերում են էներգետիկական, բանող և ինֆորմացիոն մեքենաներ։ էներգետիկան մեքենաները ծառայում են էներգիայի ցանկացած տեսակը մեխանիկականի փոխակերպելու համար։ Այդ դասին են պատկանում էլեկտրաշարժիչները, էլեկտրագեներատորները, գեներատորները, ներքին այրման շարժիչները, տուրբինները, շոգեգեներատորները և այլն։ Բանող մեքենաները լինում են տեխնոլոգիական (մետաղահատ հաստոցներ, գչոցման հաստոններ, ջուլհակահաստոցներ, փաթեթավորման մեքենաներ, պոլիգրաֆիական մեքենաներ) և տրանսպորտային (ավտոմեքենա, ջերմաքարշ, ինքնաթիռ, ուղղաթիռ, կոնվեյեր և այլն)։ Տեխնոլոգիական մեքենքներում նյութը մշակվող առարկան է, որը կարող է գտնվել պինդ, հեղուկ կամ գազանման վիճակում։ Այդ մեքենաներում նյութի փոխակերպումը՝ դրա ձևի, հատկությունների, վիճակի և դիրքի փոփոխությունն է։ Տրանսպորտային մեքենաներում տեղի է ունենում միայն նյութի՝ տեղափոխվող առարկայի, դիրքի փոփոխություն։ Ինֆորմացիոն մեքենաները նախատեսված են ինֆորմացիայի փոխակերպման համար։ Եթե ինֆորմացիան ներկայացված է թվերի տեսքով, ապա ինֆորմացիոն մեքենա կոչվում է հաշվիչ կամ հաշվողական (հաշվեմեքենաներ, մեխանիկական ինտեգրատորներ, հաշվապահական մեքենաներ)։ Այն մեքենան, որում էներգիայի, նյութերի, ինֆորմացիայի Փոխակերպումը կատարվում է առանց մարդու անմիջական մասնակցության, կոչվում է ավտոմատ–մեքենա կամ ավտոմատ։ Հաջորդաբար միացված և որոշակի տեխնոլոգիական պրոցեսի կատարման համար նախատեսված ավտոմատ մեքենաների համախումբը կոչվում է ավտոմատ գիծ։
Գրականություն
Կատեգորիա:Մեքենաներ
(336) Լակադիրա
Միջին հեռավորությունը Արեգակից կազմում է 2,251327 ա. մ., առավելագույնը մոտենում է 2,0351 ա. մ. հեռավորության վրա և հեռանում 2,4675 ա. մ., իսկ Երկրի ուղեծրին Լակադիրա աստերոիդը նվազագույնը մոտենում է 1,0228 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1233,83 երկրային օրվա ընթացքում, իր ուղեծրով շարժվելով միջինում 0,291774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,65° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեսիլիա Կառանսա Սարոլի
Սեսիլիա Կառանսա Սարոլի (Cecilia Carranza Saroli, ), արգենտինացի օլիմպիական խաղերի նավաստի ։ 2012 թվականի Ամառային օլիմպիական խաղերի Laser Radial կանանց մրցաշարում զբաղեցրել է 21-րդ տեղը, 2008 թվականի Ամառային օլիմպիական խաղերում՝ 8-րդ տեղը ։ 2011 թվականի Պանամերիկյան խաղերում նվաճել է ոսկե մեդալ։ 2016 թվականի Ամառային օլիմպիական խաղերում Nacra 17 անվանակարգում Սանտիագո Լանխեի հետ արժանացել են ոսկե մեդալի։
Սեսիլիա Կառանսա Սարոլին ծնվել է Արգենտինայի Ռոսարիո քաղաքում ։
Ծանոթագրություններ
Կատեգորիա:Օլիմպիական չեմպիոններ Կատեգորիա:Արգենտինացի ծովագնացներ
Հայ մարմնակրթական ընդհանուր միություն
Հայ մարմնակրթական ընդհանուր միություն, տարածված հապավումը Հ.Մ.Ը.Մ. (արևմտահայերեն՝ Հայ Մարմնակրթական Ընդհանուր Միութիւն, անգլերեն՝ Armenian General Gymnastic Union կամ Homenetmen [հո֊մեն֊ըթ֊մեն]), հայկական մարզական և սկաուտական կազմակերպություն։ Հիմնադրվել է 1918 թ. նոյեմբերի 18-ին Կոստանդնուպոլսում։ Կարգախոսն է «Բարձրացի՛ր, բարձրացո՛ւր»։ Ունի մասնաճյուղեր ինչպես Հայաստանում, այնպես էլ աշխարհի տարբեր երկրներում։
Հիմնադրում
Հայ մարմնակրթական ընդհանուր միության հիմնադրումը սերտորեն կապված է 19-րդ դարում Օսմանյան կայսրությունում ծայր առած մարմնամարզական շարժման հետ։ Դեռ մինչև Առաջին համաշխարհային պատերազմը Օսմանյան կայսրության տարածքում գործում էին բազմաթիվ մարզական ակումբներ և հաստատություններ։ Դրանցից էին Կ. Պոլսում և դրա շրջակայքում հիմնված Սկյուտարի, Սանթրալի, Գում Գափուի, Բերայի, Սամաթիայի, Գատըգյուղի ակումբները։ Գավառում գործում էին Արամազդ մարմնամարզական ակումբը, ինչպես նաև Կարինի, Տիվրիկի, Սամսոնի, Սեբաստիայի, Մարզվանի, Դոր Թյոլի, Իզմիրի մարզական ակումբները։ Հայ մարմնակրթական ընդհանուր միություն ստեղծելու գաղափարի հեղինակը Շավարշ Քրիսյանն է։ Վերջինս բարձրաձայնել էր միության ստեղծման անհրաժեշտության մասին 1911 թ.՝ առաջին հայկական օլիմպիական խաղերից հետո։ 1912 թ. նախատեսված էր անցկացնել համաժողով՝ նվիրված Հ.Մ.Ը.Մ. ստեղծմանը։ Համաժողովի օրակարգն ու խնդիրները տպագվեցին «Մարմնամարզ» ամսագրում, սակայն այն հետաձգվեց Բալկանյան պատերազմի պատճառով։ Այսպիսով, Հ.Մ.Ը.Մ. հիմնադրման գաղափարը հասունացել էր։ 1918 թ. նոյեմբերի 1-ին տեղի ունեցավ հիմնադիր ժողով։ Ըստ «Հայ Սկաուտ» ամսագրի՝ ժողովին ներկա էին Գրիգոր Հակոբյանը, Հայկ Ճիզմեճյանը, Լևոն Հակոբյանը, Տիգրան Խոյանը, Կառլո Շահինյանը, Վահրամ Փափազյանը, Ժիրայր Խորասանճյանը, Հակոբ Սիրունին, իսկ իններորդ անձը հավանաբար եղել է կամ Վարագ Զուռնաճյանը, կամ Բյուզանդ Կյոզիպյոյուքյանը կամ էլ Գրիգոր Մերջանովը։ Ժողովի հաջորդ օրը հիմնադրման մասին լուրը հրատարակվեց Կ. Պոլիսի հայկական թերթերում, իսկ ժողովի մասնակիցներն այցելեցին Կ. Պոլիսի հայկական թաղամասեր՝ հայ երիտասարդությանը ծանոթացնելու նորաստեղծ միության նպատակներին և առաքելությանը։
Պատմություն
Շավարշ Քրիսյանը իր «Հայ մարմնամարզական միութեան կատարելիք գործը» հոդվածում, անդրադառնալով Հայ մարմնակրթական ընդհանուր միության ստեղծման գաղափարին, նշում է նրա հիմնական գործառույթները.
Շուտով միությունը ներկայացուցչություններ բացեց Կ. Պոլսի մի շարք արվարձաններում, իսկ Հ.Մ.Ը.Մ. Կենտրոնական վարչության կազմում ստեղծվեցին առանձին հանձնախմբեր ու ենթահանձնախմբեր.
1922 թ. սեպտեմբերի 26-ին Հ.Մ.Ը.Մ. Պոլսի Կենտրոնական վարչությունն իր վերջին նիստում որոշեց Թուրքիայի տարածքում հայտարարել միությունը լուծարված և շարունակել իր գործունեությունը սփյուռքի հայկական գաղթօջախներում։ Լուծարման պատճառը քեմալականների կողմից Զմյուռնիայի գրավման և Կ. Պոլսի անկման վտանգն էր։
Որբախնամ աշխատանքներն ու մարմնակրթությունը որբանոցներում
Հիմնադրման օրվանից ի վեր Հ.Մ.Ը.Մ.-ը մեծ ուշադրություն էր հատկացնում որբահավաք աշխատանքներին և օգնություն ցուցաբերում Ցեղասպանությունից մազապուրծ եղած հայ գաղթականներին։ Մեծ Եղեռնից հետո Օսմանյան կայսրության ողջ տարածքում հայկական և օտարերկրյա կազմակերպությունների կողմից ստեղծվեցին բազմաթիվ որբանոցներ։ Շնորհիվ այս կազմակերպությունների ցեղասպանություն վերապրած հայ մանուկներն ապահով հանգրվան գտան։ Որբանոցներում առողջական և այլ կենցաղային խնդիրներից զատ մեծ կարևորություն էր հատկացվում մասնագիտական կարողությունների ու մրցակցային ոգու ներդրմանը։ Բացառություն չէին կազմում նաև մարմնամարզությունն ու սպորտը։ Գավառներից Կ. Պոլիս գաղթած հայ որբերը տեղավորվեցին մայրաքաղաքի որբանոցներում։ Ստեղծվեցին Պեյլերպեյի, Ետիկուլեի, Խասգյուղի, Առնավուտ գյուղի, նաև Գարակյոզյան, Արամյան, Պեզազյան և Մխիթարյան որբանոցները։ Հետագայում այս բոլոր որբանոցները կենտրոնացվեցին Գուլելիի կենտրոնական որբանոցում, ինչը դյուրացրեց Հ.Մ.Ը.Մ.-ի սկաուտական և մարմնամարզական շարժումը որբանոցի սաների շրջանում ավելի ընդլայնելու առումով։ Որբախնամ աշխատանք իրականացվեց հայկական սկաուտական խմբերի ու մարմնամարզական ակումբների կողմից, կազմակերպվեցին նաև հանգանակություններ։ Այսպիսով, Հ.Մ.Ը.Մ.-ը ձառնամուխ եղավ շուրջ 15.000 որբերի սկաուտական ու մարզական դաստիարակության գործին։ Բացի վերոնշյալից, Հ.Մ.Ը.Մ.-ն իրականացրեց նաև աննախադեպ փրկարարական գործողություն. Կ. Պոլսից դուրս եկած նավը ժամանակին հասավ Մարմարա ծովի ափամերձ Յալովա բնակավայրը, և շուրջ 4000 հայեր փրկվեցին վերահաս ջարդերից։ Հ.Մ.Ը.Մ.-ի ջանքերով որբանոցներում անց էին կացվում նաև միջորբանոցային օլիմպիական խաղեր։ Որոշ որբանոցներում շաբաթ օրերին կազմակերպվում էին սկաուտական արշավներ ու մրցույթներ։ Գուլելիի կենտրոնական որբանոցում շուրջ 1500 որբերի հետ սկաուտական աշխատանք էր իրականացնում նշանավոր մարզիկ Բյուզանդ Կյոզիպյոյուքյանը, ով որբանոցների կենտրոնական մարմնի տնօրենն էր։ Բացի ֆուտբոլից և մարմնամարզական խաղերից որբանոցներում տարածված էին նաև այլ մարզաձևեր՝ բասկետբոլ, բեյսբոլ և վոլեյբոլ։ Ծրագրված էր անցկացնել նաև միջորբանոցային ֆուտբոլային մրցումներ։ Այդ նպատակով մարզադաշտեր էին ստեղծվել Գուլելիի և Հայդար փաշայի դաշտում։
Սկաուտիզմ
Սկաուտական շարժումը աշխարհում սկիզբ առավ անգլիացի գեներալ-լեյտենանտ Բեյդըն Փաուելի նախաձեռնությամբ։ 1912 թ. առաջին բոյ սկաուտների խումբը կազմավորվեց Կ. Պոլսի «Նոր դպրոց» սաների կողմից։ Պոլսում սկաուտական շարժման զարգացման ուղղությամբ առաջին գործնական քայլերն իրականացվեցին Պերպերյան, Մեզպուրյան և Տայան վարժարաններում։ Հայ սկաուտապետերը նամակագրական կապ էին պահպանում Բեյդըն Փաուելի հետ։ 1918 թ. Հ.Մ.Ը.Մ.-ի կազմավորմամբ ամուր հիմքեր ստեղծվեցին նաև հայ սկաուտական շարժման ստեղծման համար՝ հատկապես Պոլսի վարժարանների ու որբանոցների սաների շրջանում։ Հ.Մ.Ը.Մ.-ի սկաուտական կառույցների գործունեությունը տարվում էր երկու ուղղությամբ. Սկաուտական ջոկատներ կազմավորվեցին Հ.Մ.Ը.Մ.-ի գրեթե բոլոր մասնաճյուղերին կից։ Շարժումը տարածվեց Զմյուռնիայում, Կիլիկիայի Ադանա և Տարսոն քաղաքներում, ինչպես նաև Եգիպտոսի Կահիրե, Ալեքսանդրիա և Պորտ Սաիդ քաղաքներում, Մերձավոր Արևելքի և Եվրոպայի հայկական գաղութներում։ Կ. Պոլսի կենտրոնի առաջարկով Ադանայում կազմավորվում է Հ.Մ.Ը.Մ.-ի ժամանակավոր հանձնախումբ։ Վերջինս 1919 թ. կոչով դիմում է կիլիկիահայությանը՝ իրենց զավակներին Հ.Մ.Ը.Մ. սկաուտական խմբերին անդամագրելու համար։ 1919 թ. նոյեմբերի 14-ին ձևավորվում է Կիլիկիայի Հ.Մ.Ը.Մ. շրջանային վարչությունը։ Շուտով այս մասնաճյուղի սկաուտների թիվն անցնում է 400-ը։ Կազմվում են նաև արենուշների (աղջիկ սկաուտների) խմբեր։ 1920 թ. մարտին Հ.Մ.Ը.Մ.-ի նորընտիր վարչությունը Ադանայում հայկական եռագույնի ներքո կազմակերպում է սկաուտների անդրանիկ երդման արարողությունը։ 1920 թ. հուլիսին հայտնի սկաուտապետեր Վահան Չերազը, Տիգրան Խոյանն ու Օնիկ Յազմաճյանը Հայաստանի Հանրապետության կառավարության հրավերով ժամանում են Երևան և ձեռնամուխ լինում Հայաստանում սկաուտական խմբեր ձևավորելու գործին։
Համահայկական օլիմպիական խաղեր
1920 թ. սեպտեմբերի 5-ն կայացան Համահայկական ընդհանուր օլիմպիական խաղեր կոչված մրցումները, որոնց ներկա էր նաև Հայաստանի Հանրապետությունը ներկայացնող Արմեն Թաղթաջյանը։
Հայկական օլիմպիական խաղեր կազմակերպվեցին նաև 1921 և 1922 թվականներին։ Հայկական օլիմպիական խաղերին մասնակցում էին ոչ միայն Կ. Պոլսի, այլև գավառներից ժամանած ակումբները։
Տարբերանշանը, կարգախոսն ու վահանը
Հայ մարմնակրթական ընդհանուր միության տարբերանշանի վրա պատկերված են մեծ և փոքր Մասիսները, որոնց մեջտեղից ծագում է արևը։ Լեռների ստորոտից Արարատյան դաշտով հոսում է Արաքս գետը։ Տարբերանշանի հեղինակն է Նիկողոս Ճիզմեճյանը։
Կազմակերպության կարգախոսն է «Բարձրացի՛ր, բարձրացո՛ւր», որն առաջարկել է Ռեթեոս Պերպերյանը՝ Պերպերյան վարժարանի հիմնադիրը։ Հ.Մ.Ը.Մ. գրությամբ վահանը գոյություն ուներ մինչև տարբերանշանի ստեղծումը։ Այն տեղ է գտել մասնաճյուղերի դրոշակների և մարզիկների հագուստների վրա։ Առաջին անգամ վահանին հանդիպում ենք «Հայ Սկաուտ» ամսագրի առաջին համարում, ուր այն հիշատակվում էր Հ.Մ.Ը.Մ. առաջին տարեկան միջմասնաճյուղային խաղերի կապակցությամբ։
Մասնաճյուղեր
Հայ մարմնակրթական ընդհանուր միությունն ունի բազմաթիվ մասնաճյուղեր աշխարհի տարբեր անկյուններում՝ Ասիայում (Հայաստան, Ռուսաստան, Վրաստան), Եվրոպայում (Հունաստան, Անգլիա, Ֆրանսիա, Ավստրիա, Հունգարիա, Շվեդիա, Բուլղարիա, Հոլանդիա, Իտալիա, Կիպրոս), Միջին Արևելքում (Լիբանան, Իսրայել, Սիրիա, Իրաք, Քուվեյթ), Միացյալ Նահանգների արևելյան ու արևմտյան շրջաններում, Կանադայում, Հարավային Ամերիկայում և Ավստրալիայում։
Արտաքին հղումներ
Կատեգորիա:Սփյուռքահայ մարզական կազմակերպություններ
(8767) Քոմոնտերն
(8767) Քոմոնտերն (Commontern), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,121131 ա. մ., առավելագույնը մոտենում է 2,6475 ա. մ. հեռավորության վրա և հեռանում 3,5948 ա. մ. ։ Արեգակի շուրջ մեկ ամբողջական պտույտ է կատարում 2014,03 երկրային օրվա ընթացքում, իր ուղեծրով շարժվելով միջինում 0,178746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարիեթ Բիչըր Սթոու
Հարիեթ Բիչըր Սթոու (Հարիետ Բիչեր-Սթոու, Harriet Elizabeth Beecher Stowe, ), ամերիկյան գրող, «Քեռի Թոմի խրճիթը» (Uncle Tom's Cabin, 1852) հայտնի վեպի հեղինակ (թարգմանվել է բազմաթիվ լեզուներով, այդ թվում նաև հայերեն )։
Կենսագրություն
Հարիեթ Բիչըր Սթոուն ծնվել է 1811 թվականի հունիսի 14-ին աստվածաբան և քարոզիչ Լայման Բիչըրի ընտանիքում։ Նրա կրտսեր եղբայրը՝ Հենրի Ուորդ Բիչըրը, նույնպես եղել է քարոզիչ։ Երկար ժամանակ ապագա գրողը՝ որպես ուսուցիչ, աշխատել է իր քրոջ հիմնադրած իգական դպրոցում։ 1836 թվականին նա ամուսնացել է Կելվին Էլիս Սթոուի հետ, ով այդ ժամանակ եղել է աստվածաբանության պրոֆեսոր Վոլնաթ Հիլզում գտնվող Լեյնի սեմինարիայում, որի նախագահն էր Հարիեթի հայրը՝ Լայման Բիչըրը։
Ստեղծագործություն
Իր գրական ստեղծագործություններում Հարիեթ Բիչըր-Սթոուն հանդես է գալիս որպես կանանց կրթության իրավունքի պաշտպան և ստրկատիրության վերացման կողմնակից։ 1852 թվականին հրատարակվել է նրա ամենահայտնի վեպը՝ «Քեռի Թոմի խրճիթը», որը ստրկատիրությունը մերկացնող ամենացնցող փաստաթղթերից է։ Առաջին տարվա ընթացքում ԱՄՆ-ում վաճառվել է գրքի 350000, իսկ ամբողջ աշխարհում՝ 600000 օրինակ։ Անգլիայում այն հրատարակվել է 35, ԽՍՀՄ-ում՝ 59 անգամ, թարգմանվել է 21 լեզուներով, հրատարակվել 2 միլիոնից ավելի ընդհանուր տպաքանակով ։ Վեպի հիման վրա նկարահանվել են կինոֆիլմեր։ Ի պատասխան ստրկատետերի ու նրանց ընկերների կողմից հնչած մեղադրանքների՝ Հարիեթ Բիչըր-Սթոուն 1853 թվականին հրատարակում է «Քեռի Թոմի խրճիթի բանալին» («Key to uncle Tom’s Cabin») վեպը, որում ապացուցել է, որ վեպի սյուժեն (հաճախ նաև ամենափոքր մանրամասները) վերցված է կյանքից։
Բիչըր-Սթոուի բանաստեղծությունները հիմնականում կրոնական թեմաներով են։ 1956 թվականին լույս է տեսել նրա հայտնի վեպերից մեկը՝ «Դրեդ. պատմվածք անիծյալ ճահճի մասին»։
Իրիս Ուեսթման
Իրիս Ուեսթման (Iris Westman, ), ամերիկացի ուսուցչուհի, գրադարանավարուհի, երկարակյաց կին, մահից առաջ հանդիսացել է ԱՄՆ-ի երկրորդ տարեց կենդանի անձը՝ Հեսթեր Ֆորդից առաջ։
Հարիեթ Բիչըր Սթոու
Սկանդալային պատմություն
1869 թվականին Հարիեթ Բիչըր-Սթոուն տպագրել է «Բայրոնի կնոջ կյանքի իրական պատմությունը» հոդվածը, որում առաջին անգամ հասարակությանն է ներկայացրել բանաստեղծի՝ իր խորթ քրոջ հետ ամուսնացած լինելու հանգամանքը ։ Հոդվածը սկանդալի տեղիք է տվել Ամերիկայում ու Եվրոպայում, ու թեև Բիչըր-Սթոուն փորձել է արդարանալ ու մեղադրանքը հաստատել «Lady Byron vindicated» (Բոստոն, 1870) գրքում ներկայացված նոր փաստերով, սակայն այլևս երբեք չի վայելել նախկին ժողովրդականությունը։
Մահ
Հարիեթ Բիչըր-Սթոուն մահացել է 1896 թվականի հուլիսի 1-ին Հարթֆորդում։ Թաղված է Անդովերում՝ Ֆիլիպսի ակադեմիայի գերեզմանատանը ։
Իրիս Ուեսթման
Կենսագրություն
Իրիսը ծնվել է 1905 թվականի օգոստոսի 28-ին ԱՄՆ-ի Հյուսիսային Դակոտա նահանգի Անետա քաղաքում ՝ Նիկոլաս Ուեսթմանի և Մաթիլդա Էրիկսոնի ընտանիքում։ Իրիսը եղբայրների հետ մեծացել է ֆերմայում, ունեցել է նաև քույրեր, որոնք մահացել են, երբ Իրիսը եղել է փոքր։
1928 թվականին Իրիսն ավարտել է Հյուսիսային Դակոտայի համալսարանը, որից հետո դասավանդել է մի քանի գյուղական դպրոցներում, այնուհետև տեղափոխվել է Մինեսոտա նահանգի Ուերտինգթոն քաղաք։
Հարիեթ Բիչըր Սթոու
Ծանոթագրություններ
Կատեգորիա:Ամերիկացի արձակագիրներ Կատեգորիա:Ամերիկացի բանաստեղծներ Կատեգորիա:Ամերիկացի վիպասաններ Կատեգորիա:Ամերիկացի մանկագիրներ Կատեգորիա:19-րդ դարի բանաստեղծներ Կատեգորիա:Ամերիկացի գրողներ Կատեգորիա:Ամերիկացի կին վիպասաններ Կատեգորիա:Բանաստեղծներ այբբենական կարգով
Իրիս Ուեսթման
Կենսագրություն
1990 թվականին նա վերադարձել է Հյուսիսային Դակոտա և ապրել իր ֆերմայից մի փոքր հեռու։
106 տարեկան հասակում նա վայր է ընկել, ինչի արդյունքում ենթարկվել է ազդրի հոդի վիրահատության։ Դրանից հետո նա տեղափոխվել է ծերանոց ։
Իրիսը երբեք ամուսնացած չի եղել։ 114 տարեկանում նա քայլում էր քայլակի հետ և համեմատաբար ուներ լավ առողջություն։ Նա լսում էր աուդիոգրքերը, որոնք փոխարինում էին  սովորականներին, քանի որ այլևս չէր կարողանում կարդալ դրանք։
Ծանոթագրություններ
Կատեգորիա:Ուսուցիչներ Կատեգորիա:Գրադարանավարներ Կատեգորիա:Բնօրինակում անաղբյուր հոդվածներ Կատեգորիա:Ամերիկացի ուսուցչուհիներ Կատեգորիա:Ամերիկացի երկարակյացներ
Էյս Հուդ
Անտուան Մակքոլիստեր (Antoine McColister, ), ամերիկացի ռեփեր, ով ավելի հայտնի է Էյս Հուդ (Ace Hood) բեմական կեղծանվամբ։
Կարիերա
Էյս Հուդի դեբյուտային «Gutta» ալբոմը թողարկվել է 2008 թվականին, իսկ հաջորդ տարի թողարկվել է նրա երկրորդ՝ «Ruthless» կոչվող ալբոմը ։ 2009 թվականին նա ընդգրկվել է «XXL» կողմից կազմվող ամենամյա «Freshmen» ցանկում, որում ընդգրկվում են լավագույն նորեկ ռեփերները ։ 2011 թվականին թողարկվել է նրա «Blood, Sweat & Tears» կոչվող երրորդ ալբոմը, որը զբաղեցրել է ութերորդ հորիզոնականը Billboard 200 ալբոմների հիթ շքերթում ։ Այդ ալբոմի «Hustle Hard» սինգլը ունեցել է կոմերցիոն հաջողություն և զբաղեցրել է 60-րդ հորիզոնականը Billboard Hot 100 հիթ շքերթում ։
2013 թվականին թողարկվել է ռեփերի «Trials & Tribulations» անվանումը կրող չորրորդ ալբոմը, որը Billboard 200-ում զբաղեցնում է չորրորդ հորիզոնականը ։ Այդ ալբոմի «Bugatti» սինգլը, որում իրենց մասնակցությունն ունեն նաև ամերիկացի ռեփերներ Future-ը և Ռիք Ռոսը, զբաղեցրել է 33-րդ հորիզոնականը Billboard Hot 100 հիթ շքերթում ։
Արտաքին հղումներ
Կատեգորիա:1988 ծնունդներ Կատեգորիա:Մայիսի 11 ծնունդներ Կատեգորիա:21-րդ դարի ամերիկացի ռեփերներ Կատեգորիա:Բեմական կեղծանուններ
Հայաստանը մանկական Եվրատեսիլ 2008-ում
Հայաստանը «Մանկական Եվրատեսիլ 2008» երգի մրցույթի իր մասնակցին ընտրել է ազգային մրցույթ կազմակերպելու միջոցով, որը ներառել է երկու քառորդ եզրափակիչ, մեկ կիսաեզրափակիչ և մեկ եզրափակիչ փուլ։ Հաղթող է ճանաչվել Մոնիկա Մանուչարովան «Իմ երգի հնչյունը» երգով, որով էլ ներկայացրել է Հայաստանը Մանկական Եվրատեսիլ 2008 երգի մրցույթում 2008 թվականի նոյեմբերի 22-ին ։
Ազգային մրցույթ
Մրցույթին մասնակցելու համար հայտեր ներկայացվել են մինչև 2008 թվականի մայիսի 5-ը։ Ստացվել է 200 հայտ, որոնցից 36-ն ընտրվել է ազգային մրցակցության համար։
Առաջին քառորդ եզրափակիչ
Առաջին քառորդ եզրափակիչը, որը կայացել է 2008 թվականի հունիսի 30-ին, վարում էին Ֆելիքսը և Էմմին ։ Ներկայացվել են 18 երգ, որոնցից «փորձագիտական» ժյուրին ընտրել է 10-ը՝ տալով կիսաեզրափակչի ուղեգիր։
Երկրորդ քառորդ եզրափակիչ
Երկրորդ քառորդ եզրափակիչը, որը տեղի է ունեցել 2008 թվականի հուլիսի 1-ին, դարձյալ վարել են Ֆելիքսը և Էմմին ։ Ներկայացվել են 18 երգ, որոնցից «փորձագիտական» ժյուրին ընտրել է 10-ը՝ տալով կիսաեզրափակչի ուղեգիր։
Եզրափակիչ
Եզրափակիչը, որը վարում էին Ֆելիքսը և Էմմին, կայացել է 2008 թվականի հուլիսի 11-ին։ Ներկայացվել են երկու քառորդ եզրափակիչներում ուղեգիր նվաճած տասը երգերը, և հաղթողն ընտրվել է հեռուստաքվեարկության և «փորձագիտական» ժյուրիի ձայների համակցությամբ։
Մանկական Եվրատեսիլում
Ազգային եզրափակչում երգի հնչելուց հետո նրա բառերն ու մեղեդին որոշ չափով փոփոխվել են։ Վերնագիրը «Իմ երգի հնչյուններ»-ից դարձել է «Իմ երգի հնչյունը»։ Հայաստանի ներկայացուցիչը, վիճակահանության համաձայն, ելույթ է ունեցել երկրորդը։ Ինչպես ազգային մրցակցության եզրափակիչ փուլում, այստեղ նույնպես երգչուհու հետ մեկտեղ բեմում հանդես են եկել երկու պարող ու երկու թիկունքային երգիչ, որոնցից մեկը երգահանն էր։ Նրանց ետևում գտնվող էկրանին ցուցադրվել է անիմացիա, որը հայտնվել էր նաև նախադիտումային տեսանյութում։ Երգը զբաղեցրել է 8-րդ հորիզոնականը՝ վաստակելով 59 միավոր, որոնք ստացվել են Բելգիայից, Նիդերլանդներից, Կիպրոսից, Ռումինիայից, Ռուսաստանից, Ուկրաինայից, Բելառուսից, Բուլղարիայից և Վրաստանից։
Քվեարկություն
{| class="wikitable" ! scope="col" width="20%" | Միավորը ! scope="col" | Երկիրը ! scope="row" style="background:gold" | 12 միավոր ! scope="row" style="background:silver" | 10 միավոր ! scope="row" style="background:#CC9966" | 8 միավոր ! scope="row" | 7 միավոր ! scope="row" | 6 միավոր ! scope="row" | 5 միավոր ! scope="row" | 4 միավոր ! scope="row" | 3 միավոր ! scope="row" | 2 միավոր ! scope="row" | 1 միավոր
Նշումներ
<references group="Ն"/>
Սուրբ Օլաֆի ճգնարան
Սուրբ Օլաֆի ճգնարան (Hellige Olav Skita), նորվեգական ուղղափառ մենաստանային համայնք` նախատեսված տղամարդկանց համար, որ գոյություն է ունեցել 2003-2013 թվականներին Ֆոլդալ կոմունայում։ Տեղի գլխավոր եկեղեցին նվիրված է եղել սուրբ ճգնավոր արքա Օլաֆ Նորվեգացուն։
Պատմություն
Ճգնարանի հիմնադիրը 2003 թվականին եղել է նորվեգացի ուղղափառ քահանա Իոնը (Jon Føyen), որը Կենտրոնական Նորվեգիայի Սթեյնհաուգեն բնակավայրում գտնվող իր ֆերմայում հիմնել է տղամարդկանց ճգնարան  ։
2003 թվականի հունիսի 27-28-ին` Վիեննայի և Ավստրիայի եպիսկոպոս Իլարիոնի և հոգևորական Կլիմենտի այցի շրջանակներում օծվել է գյուղական ճգնարանի մատուռը, որը կառուցվել է նորվեգական ոճով և նվիրված է ճգնավոր արքա Օլաֆ Նորվեգացուն ։ Մատուռի համար Փրկչի և Աստվածամոր սրբապատկերները պատրաստվել են Սանկտ Պետերբուրգում։
Ճգնարանը գտնվել է Օսլոյից Տրոնհեյմ ավանդական ուխտագնացության ճանապարհին, որտեղ Նիդարոսի տաճարում գտնվում է ճգնավոր արքայի դամբարանը, և ամեն տարի անցկացվում է «Սուրբ Օլաֆ Նորվեգացու օրեր» միջազգային փառատոնը ։
2013 թվականի մայիսի 22-ին` սուրբ Նիկոլայի օրվա տոնակատարությանը, ճգնարանում Ալեքսանդր Վոլոխանը մատուցել է վերջին պատարագը, ինչից հետո ճգնարանը պաշտոնապես լուծարվել է, իսկ մատուռը տեղափոխվել է Սթիքլեսթադ` Օլաֆ Նորվեգացու նահատակության վայրը ։
Ծանոթագրություններ
Կատեգորիա:Վանքեր այբբենական կարգով Կատեգորիա:2003 հիմնադրումներ Կատեգորիա:Նորվեգիայի ուղղափառ վանքեր
Կամարիսի պատմության և մշակույթի անշարժ հուշարձանների ցանկ (Կոտայքի մարզ)
Ծանոթագրություններ
Կատեգորիա:Կոտայքի մարզի հուշարձանների ցանկեր
Քոչկիրի գավառակ
Քոչկիր, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Զառա գյուղաքաղաքն էր։
Բնակչություն
Մինչև 1915 թվականի Մեծ եղեռնն ուներ 16600 հայ բնակիչ, որոնք բնակվում էին գավառակի Ալաքիլիսե, Զառա, Գավակ, Կարաբողազ, Միատուն, Չայքուրդ, Քարհատ, Քեչայուրդ բնակավայրերում։ Գավառակի գյուղերում նաև բնակվում էին քրդեր, թուրքեր և հույներ։
Պատմամշակութային կառույցներ
XIX դարի երկրորդ կեսին հայաբնակ գյուղերն ունեին եկեղեցիներ։
Կրթություն
XIX դարի երկրորդ կեսին հայաբնակ գյուղերում գործում էին դպրոցներ ։
Ծանոթագրություններ
Կատեգորիա:Արևմտյան Հայաստանի գավառներ
The Awakening (GFriend-ի ալբոմ)
The Awakening, հարավկորեական գըրլ բենդ GFriend-ի չորրորդ մինի ալբոմը։ Այն թողարկվել է Source Music-ի կողմից թվային և ֆիզիկական տարբերակներով` 2017 թվականի մարտի 6-ին և տարածվել է LOEN Entertainment-ի միջոցով։ Ալբոմը պարունակում է վեց երգ ներառյալ գլխավոր «Fingertip» երգը։
Ծանոթագրություններ
Կատեգորիա:2017 ալբոմներ
Փետրվարի 9
Փետրվարի 9, տարվա 40-րդ օրն է։
Արթուր Մկրտչյան (դատավոր)
Արթուր Պետիկի Մկրտչյան, հայ իրավաբան, Երևանի Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի դատավոր։
Նինո Մանֆրեդի
Նինո Մանֆրեդի (Nino Manfredi, ), իտալացի կինոդերասան, ռեժիսոր, սցենարիստ և գրող։ 1971թվականին Նինո Մանֆրեդիի «Հրաշքների միջև» ֆիլմը հաղթող է դարձել Կաննի կինոփառատոնի «Լավագույն դեբյուտ» անվանակարգում։
Կենսագրություն
Մանֆրեդին ծնվել է 1921 թվականին, Դեի Վոլչի քաղաքում ։ Դեռ մանկության տարիներին դպրոց գնալու փոխարեն փոքրիկ Նինոն տանը կազմակերպում էր թատերական ներկայացումներ։ Ավարտել է Հռոմի համալսարանի իրավաբանական ֆակուլտետը և դրամատիկական արվեստի ակադեմիան (Accademia d’Arte Drammatica): Թատրոնում առաջնախաղը տեղի է ունեցել 1947 թվականին, Պրահայի ետասարդական և ուսանողական փառատոնում, որտեղ խաղացել է Սոլիմի «Մարդը և զենքը» հակապատերազմական դրամայում։ Աշխատել է «Պիկոլո» թատրոնում` Վիտտորիո Գասմանի և Թինո Բուացելիի հետ, խաղացել է հիմնականում դրամատիկական դերեր։ Կինոյում դեբյուտը կայացել է 1957 թվականին, Ֆրանկո Ձեֆֆիրելլիի «Քեմփինգ» ֆիլմում, որտեղ հանդես է եկել որպես սցենարիստ և դերասան։
Ֆիլմեր
Նրա դերակատարումներից է Օմերոն, Չանֆանան, Դուդուն, ինչպես նաև` ռեժիսորներ Լուիջի Ձամպայի «Ծպտյալ տեսուչը» (1963), Անտոնիո Պիետրանջելիի «Ես նրան լավ էի ճանաչում» (1965) և Դինո Ռիզիի «Սուրբ Յանուարի օպերացիան» (1965)։ Հետագայում նա նկարահանվել է Դինո Ռիզիի «Ինձ մեծ ցավ պատճառիր, սակայն համբույրներով ծածկիր» (1968), «Մի հավ, մի գնացք և մի քանի հրեշներ» (1969), Լուջի Մանյիի «Դավադիրները» (1970), Դամինո Դամիանիի «Ջիրոլիմո» (1973), Լուիջի Կոմենցինիի «Պինոքիոյի արկածները» (1973)։ 1974 թ.«Հաց և շոկոլադ» կինոնկարը արժանացել է «Դավիթ Դոնատելո» մրցանակին։ Վերջին տարիներին նկարահանվել է «Ուշադրություն ծաղրածուին» (1975), «Տգեղ, կեղտոտ և չար» (1976), «Արքա` պապի անունից» (1978), «Դավաճանության վարձը» (1978), «Մեծ քծնողը» (1979), «Միլանի գաղթականները» (1979) և «Կաֆե-էքսպրես» (1980) ֆիլմերում ։
Արտաքին հղումներ
Կատեգորիա:Հռոմի Սապիենզա համալսարանի շրջանավարտներ Կատեգորիա:Իտալացի սցենարիստներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Իտալացի կինոռեժիսորներ Կատեգորիա:Իտալացի գրողներ
Սանտ Օրեստե
Սանտ Օրեստե (Sant'Oreste), կոմունա Իտալիայում, տեղակայված է Լացիո մարզի Հռոմ գավառում ։
Բնակչությունը կազմում է 3800 մարդ (2008 թվական), խտությունը կազմում է 86 մարդ/քառ. կմ։ Զբաղեցնում է 44 քառ. կմ տարածք։ Փոստային ինդեքս - 60, հեռախոսային կոդ — 0761։
Նշված բնակավայրի հովանավոր է համարվում Սուրբ Սանտ Էդիստոն։
Ժողովրդագրություն
Բնակչության դինամիկան.
Ծանոթագրություններ
Կատեգորիա:Իտալիայի քաղաքներ
Աստերոիդների ցանկ (84901-85000)
Աստերոիդների ցանկ (84801-84900) * Աստերոիդների ցանկ * Աստերոիդների ցանկ (85001-85100)
(337) Դեվոսա
(337) Դեվոսա (Devosa), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 22-ին Օգյուստ Շարլուայի կողմից Նիցայում ։
Ռայան և վերջին վիշապը
Ռայան և վերջին վիշապը (Raya and the Last Dragon), «Walt Disney Animation Studios»-ի 2021 թվականի ամերիկյան համակարգչային անիմացիոն ֆիլմ։ Այն Դիսնեյ ստուդիայի 59-րդ կինոնկարն է։ Ֆիլմի ռեժիսորը Դոն Հոլլն է, պրոդյուսերը` Օսնատ Շուրեր, հեղինակը` Ադել Լիմ, գլխավոր դերերում` Քելլի Մերի Թրեն, Ակվաֆինա, Ջեմմա Չան, Դանիել Դե Կիմ և Բենեդիկտ Վոնգ։ Ֆիլմի ընթացքում տեսնում ենք, թե ինչպես է պառակտված թագավորություններից մեկի արքայատուստրը փորձում գտնել կորած վերջին վիշապին և պայքարում փրկել իր աշխարհը՝ Կումանդրան, Դրուն կոչվող չար ոգիներից։
(337) Դեվոսա
Միջին հեռավորությունը Արեգակից կազմում է 2,383837 ա. մ., առավելագույնը մոտենում է 2,0579 ա. մ. հեռավորության վրա և հեռանում 2,7098 ա. մ., իսկ Երկրի ուղեծրին Դեվոսա աստերոիդը նվազագույնը մոտենում է 1,0923 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1344,35 երկրային օրվա ընթացքում, իր ուղեծրով շարժվելով միջինում 0,267787 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,85° անկյուն։
Ռայան և վերջին վիշապը
Ֆիլմը հիմնականում արժանացել է դրական արձագանքի իր յուրօրինակ կերպարների, պատմության, ձայնային ու երաժշտական ստեղծագործության և ընդհանուր փոխանցված ուսուցողական իմաստի համար։ Մյուս կողմից, սակայն, որոշ քննադատներ շեշտել են, որ լինելով Հարավարևելյան Ասիայի մշակույթը ներկայացնող ֆիլմ, ձայնային-դերասանական կազմի մեջ պետք է ընդգրկված լինեին դերասաններ Հարավարևելյան Ասիայի մի շարք այլ երկրների ցանկից ևս։
(337) Դեվոսա
Արտաքին հղումներ
Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռայան և վերջին վիշապը
Սյուժե
Դեռ վաղուց վիշապներն ստեղծեցին Կումանդրա անունով երկիր։ Կումանդրան վերափոխված Երկիր էր՝ բաժանված հինգ տարբեր շրջանների՝ հինգ մարդկային տոհմերով։ Այստեղ մարդիկ երկրպագում էին վիշապներին և ներդաշնակ ապրում էին նրանց հետ։ Այնուամենայնիվ, դրուուններ կոչվող չարագործ հրեշները սպառնում են այդ բնակավայրին, և վիշապնները որոշում են զոհաբերել իրենց մարդկության համար՝ իրենց հետևից թողնելով հզոր, բայց վտանգավոր նվեր։ Նրանք մեկ վիշապ են թողնում Երկրի վրա՝ մութ ուժերի վերադարձը կանխելու համար։ 500 տարի անց դրուունները վերադառնում են Երկիր։ Նրանք սպանում են հզոր առաջնորդ Բաջոնգին՝ ողջ թողնելով որդուն՝ Փոքր Չոնգին և դուստր Ռայային։ Մանկությունից ի վեր Ռայան միշտ ցանկանում էր ռազմիկ լինել։ Նա շատ էր ցանկանում իր թուրն ունենալ։ Ռայան մեծանում էր անվախ, միայնակ և կրքոտ մարտիկ, նա ապրում էր իր խորհրդավոր կենդանի ընկերոջ՝ Տուկ Տուկի հետ։ Հոր մահից հետո նա որոշում է Տուկ Տուկի հետ լքել իր տունը և Սրտի Երկրում որսալ վերջին վիշապին։ Իրենց արկածների ու որոնումների ընթացքում նրանք վերջապես գտնում են ջրային վիշապ Սիսուին, որը պառավ կնոջ կերպարանքով էր։ Սիսուին պետք էր Ռայայի օգնությունը, որպեսզի վերականգնի իր ուժը և իսկական վիշապ դառնար։ Վերջապես նրանք գտնում են կախարդական քարը, և Սիսուն դառնում է այն, ինչ իրականում էր՝ վիշապ։ Ռայան Սիսուի հետ փրկում է իր թագավորությունը և ընդմիշտ կանգնեցնում դրուուներին։ Այնուամենայնիվ, իր ճանապարհորդության ընթացքում նա սովորում է, որ աշխարհը փրկելու համար ավելին է պետք, քան վիշապի մոգությունը. դրա համար պահանջվում է նաև վստահություն։
Արտադրություն
2018 թվականի մայիսին կինոնկարների հայտնի That Hashtag Show կայքը հայտարարել է, որ Walt Disney Animation Studios-ը մշակում է «Վիշապների կայսրություն» անվամբ անիմացիոն ֆիլմ, որի նկարիչ-սցենարիստներն են Պոլ Բրիգս և Դին Վելինս ռեժիսորական դեբյուտը, որի հեղինակն է Քիլոմ Մյուրեմը։ Այդ տարվա հոկտեմբերին Deadlineը հայտարարել է, որ Ադել Լիմը վարձվել է սցենարը գրելու համար, և որ «Մոանա»ի պրոդյուսեր Օսնաթ Շուրերը նույնպես իր ներդրումը կունենա ֆիլմում։ 2019 թվականի օգոստոսի 24լ է ֆիլմը հնչյունավորողների՝ Քեյսի Ստիլի և Ակվաֆինայի մասին ։
Ֆիլմի դեբյուտային թրեյլերը ներկայացվել է 2020 թվականի հոկտեմբերի 22-ին ։
Անիմացիա և ձևավորում
Ֆիլմը նկարահանվել է Կումանդրա անունով մտացածին ֆանտաստիկ երկրում՝ ներշնչված հարավարևելյան Ասիայի՝ Թաիլանդի, Վիետնամի, Կամբոջայի, Մյանմայի, Մալայզիայի, Ինդոնեզիայի, Ֆիլիպինների, Լաոսի մշակույթներով։ Կինոարտադրողներն ու անձնակազմը մեկնել են Ասիա՝ հետազոտություններ կատարելու համար  ։
Երաժշտություն
Ջեյմս Նյուտոն Հովարդը «Ռայան և վերջին վիշապը» անիմացիոն ֆիլմի սաունդթրեքի հեղինակն է։ Այս ֆիլմում Հովարդը Դիսնեյի անիմացիոն ֆիլմի սաունդթրեքը ստեղծել էր չորրորդ անգամ՝ «Դինոզավր», «Ատլանտիդա։ Մոռացված երկիր» և «Գանձերի մոլորակը» անիմացիոն ֆիլմերից հետո ։
Թողարկում
«Ռայան և վերջին վիշապը» ի սկզբանե պետք է թողարկվեր ԱՄՆ-ում 2020 թվականի նոյեմբերի 25-ին, բայց COVID-19 համավարակի պատճառով Փիքսար ստուդիան նոյեմբերին զբաղված էր «Հոգի» ֆիլմով, դրա համար ֆիլմի թողարկման ամսաթիվը տեղափոխվել է 2021 թվականի մարտի 12-ը ։
Արտաքին հղումներ
Կատեգորիա:Անգլերեն ֆիլմեր Կատեգորիա:2021 ֆիլմեր Կատեգորիա:Չինարեն ֆիլմեր Կատեգորիա:Դիսնեյյան ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:IMAX ֆիլմեր
Որակական վերլուծություն
Կատեգորիա:Քիմիական արդյունաբերություն
Էլեկտրոնային պարամագնիսական ռեզոնանս
Էլեկտրոնային պարամագնիսական ռեզոնանս (ԷՊՌ), մագնիսական դաշտում գտնվող պարամագնիսական նյութում ռադիոհաճախային տիրույթի փոփոխական էլեկտրամագնիսական դաշտի էներգիայի ռեզոնանսային (ընտրողական) կլանման երևույթը։ Հայտնագործել է Ե. Կ. Զավոյսկին (1944)։ Էլեկտրոնային պարամագնիսական ռեզոնանսի մեթոդով կատարված առաջին աշխատանքները նվիրված էին պարամագնիսական բյուրեղների ուսումնասիրմանը։ Մեթոդի կիրառման հիմնական պայմանը հետազոտվող համակարգում համապատասխան մագնիսական մոմենտներով ոչ զույգ էլեկտրոնների առկայությունն է։ Բարձր էներգիայի և դրա հետ կապված մեծ ակտիվության շնորհիվ ոչ զույգ էլեկտրոնները կարևոր դեր են կատարում քիմիական և կենսաբանական ցանկացած համակարգում, ուստի դրանց հայտնաբերումն ու ուսումնասիրումը հնարավորություն է տալիս հասկանալ մոլեկուլային համակարգերի (ոչ զույգ էլեկտրոններ պարունակող) հատկությունները։ Ոչ զույգ էլեկտրոններ պարունակող նյութի էլեկտրոնները արտաքին մագնիսական H դաշտում բաժանվում են տարբեր էներգիայով երկու խմբերի, այսինքն՝ վերանում է այլասերումը և տեղի է ունենում էներգետիկ մակարդակների ճեղքում։
Էլեկտրոնային պարամագնիսական ռեզոնանսի դեպքում հետազոտվող նմուշը տեղադրում են հաստատուն ուժեղ մագնիսական դաշտում և միաժամանակ այնպիսի հաճախականության էլեկտրամագնիսական ճառագայթում ստեղծում, որպեսզի ճառագայթման քվանտի (h\nu) մեծությունը հավասար լինի երկու խմբերի էներգետիկ մակարդակների տարբերությանը (նկ. ), այսինքն՝ (h–ը Պլանկի հաստատունն է, \nu-ն՝ միկրոալիքային դաշտի հաճախականությունը, \beta-ն՝ Բորի մագնետոնը, իսկ g-ն պարամագնիսական մասնիկի կառուցվածքից կախված գործակից է)։ Ճառագայթման էներգիայի հաշվին էներգետիկ ցածր մակարդակի վրա գտնվող ոչ զույգ էլեկտրոններն անցնում են ավելի բարձր մակարդակի վրա և միաժամանակ փոխում իրենց կողմնորոշումը։ Էներգիայի կլանումը (էլեկտրոններով) էներգետիկ բարձր մակարդակի անցնելիս կարող է հայտնաբերվել համակարգով անցնող էլեկտրամագնիսական ճառագայթման հզորության նվազմամբ և գրանցվել ինքնագրող սարքով՝ կլանման ռեզոնանսային եզակի գծի ձևով։ Եթե հետազոտվող համակարգում ոչ զույգ էլեկտրոնների շուրջը կան մագնիսական մոմենտ ունեցող միջուկներով ատոմներ, ապա էլեկտրոնների մագնիսական մոմենտի և միջուկների թաղանթների միջև ֆերմի կոնտակտային փոխազդեցության շնորհիվ եզակի գիծը տրոհվում է լրացուցիչ գծերի։ Այդ փաստը լրացուցիչ տեղեկություն է տալիս հետազոտվող համակարգում ոչ զույգ էլեկտրոնի շրջապատի մասին։ Էլեկտրոնային պարամագնիսական ռեզոնանսի երևույթը կարող է երևան գալ նաև այն ժամանակ, երբ միկրոալիքային հզորությունը նմուշի վրա է ընկնում ոչ թե անընդհատ, այլ ռեզոնանսային պայմանին բավարարող առանձին իմպուլսների ձևով։ Այդ դեպքում խախտվում է համակարգի սպինների երկու էներգետիկ մակարդակների վրա մասնիկների բոլցմանյան բաշխումը, և էլեկտրամագնիսական ալիքը կլանվում է նմուշում։ Իմպուլսային արձագանքի այս մեթոդը, որ վաղուց կիրառվում է ԱՄՌ–ում (ատոմական մագնիսական ռեզոնանս), էլեկտրոնային պարամագնիսական ռեզոնանսում դեռևս սաղմնային վիճակում է գտնվում։ Բայց և այնպես, իմպուլսային մեթոդիկան փոքր հաշվիչ մեքենաների օգտագործմամբ արդեն սկսել է լայնորեն կիրառվել ոչ միայն լազերների ու մազերների համար պարամագնիսական բյուրեղների հետազոտման դեպքում, այլև քիմիական և կենսաբանական համակարգերում։ Իմպուլսային ռեժիմում էլեկտրոնային պարամագնիսական ռեզոնանսի մեթոդով կարելի է որոշել նմուշում պարամագնիսական կենտրոնների տարածական բաշխումը, նրանց անիզոտրոպ դասավորության աստիճանը, նույնանման ռադիկալների զույգերի հեռավորությունը և դրանց հարաբերական դիրքը։ Հիշատակված խնդիրների լուծումը հնարավորություն է տալիս ինչպես քիմիական, այնպես էլ կենսբանական համակարգերի դեպքում ավելի մոտենալու ռադիկալների մեխանիզմին։
Էլեկտրոնային պարամագնիսական ռեզոնանս կիրառվում է բյուրեղների կառուցվածքը, ատոմային միջուկների մագնիսական հատկությունները, պինդ մարմինների և հեղուկների ատոմների փոխազդեցությունը հետազոտելիս ևն։ Այն հանգամանքը, որ ազատ ռադիկալները (քիմիական ակտիվությամբ օժտված ատոմներ, իոններ և մոլեկուլներ) իրենց չլրացված թաղանթներում արժեքական էլեկտրոններ են պարունակում և այդ պատճառով հաստատուն մագնիսական մոմենտ ունեն, Էլեկտրոնային պարամագնիսական ռեզոնանսի մեթոդը դարձնում է քիմ. և բիո–քիմիական ռեակցիաների ընթացքին հետևելու շատ նուրբ ու կատարյալ միջոց և բացատրում էլեկտրոնային պարամագնիսական ռեզոնանսի լայն կիրառությունը նաև քիմիայում ու կենսաբանության մեջ։
Տես նաև
Կատեգորիա:Փորձարարական ֆիզիկայի մեթոդներ Կատեգորիա:Մագնիսականություն
Կարլտոնիտ
Կարլտոնիտ կամ կարլետոնիտ (Carletonite,), հազվագյուտ սիլիկատային միներալ KNa4Ca4(CO3)4Si8O18(F,OH)·(H2O) բանաձևով։
Նկարագրություն
Կարլտոնիտը պատկանում է ֆիլոսիլիկատների դասին և ապոֆիլիտների խմբին ։ Նրա տետրագոնային համակարգը թափանցիկ կապույտ, սպիտակ, անգույն կամ վարդագույն է՝ ապակե կամ փայլատ փայլով։ Ունի 2,45 խտություն և 4-4,5 կարծրություն։
Հանքանյութը հայտնաբերել է Գ. Չաոն և անվանել է Օտտավայի Կարլտոնի համալսարանի պատվին, որտեղ սովորել է ։ Կարլտոնիտը առաջին անգամ նկարագրվել է 1967 թվականին։ Ավելի ամբողջական նկարագրություն է արել նույն հեղինակը 1971 թվականին, իսկ 1972 թվականին նա հրապարակել է կարլտոնիտի բյուրեղային կառուցվածքի մանրամասն վերլուծությունը։ Հանքանյութի բոլոր հայտնի նմուշները նկարագրված են Քվեբեկի Մոն-Սենթ-Իլերի հանքավայրից, որը մինչ օրս միակն է, որտեղ այն հայտնաբերվել է ։
Հանդիպում է եղջյուրների և սիլիցիումային մարմարի քսենոլիտներում և կից նեֆելինային սիենիտի ներխուժումների ներսում։ Դրա հետ միասին սովորաբար հանդիպում են քվարցը, նարսարսուկիտը, կալցիտը, ֆլյուորիտը, անկիլիտը, մոլիբդենիտը, լեյկոսֆենիտը, լորենցենիտը, գալենան, ալբիտը, պեկտոլիտը, ապոֆիլիտը, լեյֆիտը, միկրոկլինը և արֆվեդսոնիտը ։
Օգտագործվում է հիմնականում որպես հավաքածուի նյութ; Առկա է նաև գոհար կտրվածք ։ Կապույտ սորտը արտաքին նմանություն ունի սոդալիտի հետ, բայց դրանից տարբերվում է ավելի կատարյալ ճեղքվածքով։ Տարբեր գույներով սորտերը կարող են շփոթել ապոֆիլիտի հետ։
Արտաքին հղումներ
Կատեգորիա:Նատրիումի միներալներ Կատեգորիա:Կալցիումի միներալներ Կատեգորիա:Կալիումի միներալներ Կատեգորիա:Սիլիկատներ (միներալներ) Կատեգորիա:Սիլիկատներ
Բալագան (գյուղ, Կրասնոարմեյսկի շրջան)
Բալագան (Балаган), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բալագան գյուղում բնակվում էր 35 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Էքստրեմալ տուրիզմ
Վերջին ժամանակներում ակտիվ զարգանում է արկածային տուրիզմը։ Սա տուրիզմի մի տեսակ է, որը միավորում է ճանապարհորդության այն տեսակները, որոնք կապված են ակտիվ հանգստի հետ և, որոնց նպատակն է ստանալ նոր տպավորություններ և բարելավել ֆիզիկականը։ Արկածային տուրիզմի առանձին տեսակ է էքստրեմալ տուրիզմը, որը գնալով դառնում է ավելի ու ավելի հայտնի ամբողջ աշխարհում։ Ավելի շատ մարդիկ են ձգտում տեսնել ստորջրյա աշխարհի գեղեցկությունը, դահուկերով իջնել լեռան գագաթից և նույնիսկ ցատկել պարաշյուտով։ Օրինակ Եվրոպայում տուրիզմի այս տեսակը շատ արագ զարգանում էր 1980-ականների վերջին և 1990-ականների սկզբին, Ռուսաստանում՝1990-ականների կեսերին, իսկ մեզ մոտ այն դեռ նոր է սկսում զարգանալ։ Չնայած տարեց տարի տուրիզմի այս տեսակը դառնում է ավելի հայտնի, զբոսաշրջիկները հիմնականում նախընտրում են այնպիսի տուրիզմի տեսակներ ինչպիսիք են, էքսկուրսային, ճանաչողական, ծովափնյա և այլն։ Իսկ դրա պատճառն այն է, որ շատերը դեռ չգիտեն, թե ինչ է իր մեջ նեռարում էքստրեմալ տուրիզմը, որտեղ կարելի է մեկնել և ինչքան դա կարժենա։ Այժմ Հայաստանում տուրիզմի այս տեսակը շատ զարգացած չէ, բայց կան բոլոր նախադրյալները այստեղ այն զարգացնելու համար։ Վերջերս ամերիկյան National Geographic կազմակերպությունը կատարել է վիճակագրություն տուրիզմի վերաբերյալ և պարզ է դարձել, որ էքստրեմալ տուրիզմի լավ պայմաններ ունեցող երկրների մեջ Հայաստանը զբաղեցնում է 3-րդ տեղը։ Հայաստանում մասնավորապես կարելի է զարգացնել ալպինիզմը։
Էքստրեմալ տուրիզմն էլ իր հերթին բաժանվում է որոշ տեսակների.
Օդային տեսակներ
Բեյս ջամփինգ. Պարաշյուտով թռնելու համար բեյս ջամփերին պետք չէ ինքնաթիռ կամ էլ ուղղաթիռ։ Նրան հերիք է նույնիսկ վերելակը։ Բեյսերը բարձրանում է որևէ շենքի կտուրին և ցած նետվում։
Էկզոտիկ տեասկներ
Կատեգորիա:Զբոսաշրջություն
Գիսեն (շրջան)
Գիսեն  (Landkreis Gießen), շրջան Գերմանիայում։ Շրջկենտրոնն է Գիսեն քաղաքը։ Զբաղեցնում է 854,64 կմ2։ Բնակչությունը՝ 255 735 մարդ։ Բնակչության խտությունը՝ 299 մարդ/կմ2։
Շրջանի պաշտոնական կոդը՝ 06 5 31։ Շրջանում 18 համայնք կա ։
Ծանոթագրություններ
Կատեգորիա:Գերմանիայի շրջաններ
(8768) Բարնոուլ
(8768) Բարնոուլ (Barnowl), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,422722 ա. մ., առավելագույնը մոտենում է 2,1658 ա. մ. հեռավորության վրա և հեռանում 2,6796 ա. մ. ։ Արեգակի շուրջ մեկ ամբողջական պտույտ է կատարում 1377,38 երկրային օրվա ընթացքում, իր ուղեծրով շարժվելով միջինում 0,261366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,44° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դալիի տիեզերք
Դալիի տիեզերք (Dalí Universe), Սալվադոր Դալիի արվեստի գործերի և բրոնզե քանդակների հավաքածու, որը ճամփորդությունների միջոցով ներկայացվում է տարբեր երկրներում։ Հավաքածուն ներառում է բրոնզե քանդակներ, պատկերազարդ գրքեր, ապակե և ոսկե քանդակներ։ 2015 թվականին «Դալիի տիեզերք» միջազգային ցուցադրությունը կայացել է Շանհայում, 2016 թվականին եվրոպական շոուն տեղի է ունեցել Բելգիայի Լիեժ քաղաքում։ «Դալիի տիեզերք» ցուցադրության մշտական վայրը Փարիզի «Espace Dalí» տարածքն է։
«Դալիի տիեզերք» ցուցադրության անունն առաջացել է իսպանացի սյուռեալիստ Սալվադոր Դալիի աշխատանքների Լոնդոնի Սաուֆ բենքի կիսամշտական ցուցադրություններից հետո, որը 2010 թվականին փակվել է։
Պատմություն
«Դալիի տիեզերքը» բացվել է 2000 թվականին Լոնդոնի County Hall-ում և զբաղեցրել է 3,000 մ2 տարածք։ Ցուցադրվել է շուրջ 500 աշխատանք, այդ թվում՝ 1935-1984 թվականների քանդակներ, գծագրեր, վիմագրություններ, ոսկյա և ապակե առարկաներ, դալիական շնչով ստեղծված կահույքի հավաքածու։
2008 թվականի նոյեմբերին «Դալիի տիեզերքը» կազմակերպել է Դալիի 12 նորաձև նմուշների աճուրդ, որի հասույթը տրամադրվել է «Նորաձևության թիրախում կրծքի քաղցկեղն է» բարեգործական կազմակերպության նախաձեռնած արշավին ։
Ցուցադրությունը ներկայացվել է տարբեր վայրերում, այդ թվում՝ Սինգապուրում, Թայբեյում, Շանհայում, Նյու Յորքում, Ֆլորենցիայում, Վենետիկում և Լիեժում։
Ռիս Ջեյմս (ֆուտբոլիստ, ծնված 1999)
Ռիս Ջեյմս (Reece James, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Չելսիի կազմում։ Խաղում է աջ պաշտպանի դիրքում ։
Չելսի
Ջեյմսը Չելսիի ակադեմիայի սան է   ։ 2017-18 մրցաշրջանում նա ճանաչվեց ակադեմիայի տարվա լավագույն ֆուտբոլիստ ։ 2018 թվականի հունիսին նա 4 տարով երկարաձգեց իր պայմանագիրը Չելսիի հետ ։ Հունիսի 27-ին Ջեյմսը վարձավճարով միացավ Ուիգան Ատլետիկին   ։ Իր պրոֆեսիոնալ դեբյուտը նշեց օգոստոսի 4-ին՝ թիմի մեկնարկային կազմում խաղադաշտ դուրս գալով Շեֆիլդ Ուենսդիի դեմ խաղում ։ Իր առաջին գոլը խփեց նոյեմբերի 4-ին՝ Լիդս Յունայթեդի դեմ խաղում  ։ 2019 թվականի ապրիլի 14-ին Ջեյմսը գոլի հեղինակ դարձավ Նորվիչ Սիթիի դեմ խաղում, իսկ հանդիպումն ավարտվեց 1-1 հաշվով ։ Առաջին և միակ հանդիպումը թիմի ավագի թևկապով անցկացրեց մայիսի 5-ին՝ Միլուոլի դեմ խաղում ։ 2018-19 մրցաշրջանում Ջեյմսը անցկացրեց 46 հանդիպում՝ դառնալով 3 գոլի և 3 գոլային փոխանցման հեղինակ ։ Նա ճանաչվեց Ուիգան Ատլետիկի տարվա լավագույն ֆուտբոլիստ և ընդգրկվեց Չեմպիոնշիպի խորհրդանշական հավաքականում  ։
2019-20 մրցաշրջանում Ջեյմսը վերադարձավ Չելսի՝ ստանալով 24 համարի մարզաշապիկը ։ Իր դեբյուտը ակումբի կազմում նշեց սեպտեմբերի 25-ին՝ Անգլիայի լիգայի գավաթի Գրիմսբի Թաունի դեմ խաղում՝ այս խաղում դառնալով 1 գոլի և 2 գոլային փոխանցման հեղինակ ։ Առաջին հանդիպումը եվրոպական առաջնություններում Ջեյմսը անցկացրեց հոկտեմբերի 2-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Լիլի դեմ խաղում  ։
Միջազգային կարիերա
Ջեյմսը ներկայացրել է Անգլիան տարբեր տարիքային երիտասարդական հավաքականներում ։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 2 հանդիպում, իսկ Անգլիան հաղթեց մրցաշարը ՝ եզրափակչում 2-1 հաշվով պարտության մատնելով Պորտուգալիային ։
Ակումբային վիճակագրություն
2019 թվականի հոկտեմբերի 7-ի դրությամբ
Ակումբային
Չելսի
Անհատական
Անգլիա Մ19
Անգլիա Մ20
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Անգլիացի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Նիկոլայ Կորոտկով (նկարիչ)
Նիկոլայ Նիկոլաևիչ Կորոտկով (Николай Николаевич Коротко́в, ), խորհրդային և ռուս գծանկարիչ, մանկավարժ, Մ. Գրեկովի անվան ռազմական նկարիչների ստուդիայի նկարիչ (1997 թվականից)։ Ռուսաստանի գեղարվեստի ակադեմիայի թղթակից անդամ (2012) ։ Ռուսաստանի Դաշնության ժողովրդական նկարիչ (2015)։
Կենսագրություն
Նիկոլայ Կորոտկովը ծնվել է 1956 թվականին, Ղրղզական ԽՍՀ Ֆրունզե քաղաքում։ 1975 թվականին Ֆրունզեի արվեստի ուսումնարանն ավարտելուց հետո ընդունվել է Մոսկվայի Վ. Սուրիկովի անվան գեղարվեստի պետական ինստիտուտի գծանկարչության ֆակուլտետ (պրոֆեսոր, ԽՍՀՄ ժողովրդական նկարիչ Նիկոլայ Պոնոմարյովի արվեստանոց)։ 1978 թվականից ակտիվորեն մասնակցել է տարածաշրջանային, համառուսաստանյան, համամիութենական, ինչպես նաև արտասահմանյան և միջազգային ցուցահանդեսների։ 1981 թվականին` ինստիտուտն ավարտելուց հետո, ընդունվել է ԽՍՀՄ արվեստի ակադեմիայի գծանկարչության ստեղծագործական արվեստանոց՝ Օ. Գ. Վերեյսկու ղեկավարությամբ։ 1985 թվականին ընդունվել է ԽՍՀՄ նկարիչների միություն։ 1990-1997 թվականներին, ընդմիջումներով, Ռուսաստանի գեղարվեստի ակադեմիայի Մոսկվայի արվեստի լիցեյում դասավանդել է նկարչություն և գեղանկարչություն։ 1997 թվականից աշխատում է Մ. Բ. Գրեկովի անվան ռազմական նկարիչների ստուդիայում ։ 2006-2008 թվականներին Արվեստի պետական մասնագիտացված ինստիտուտում ղեկավարել է գծանկարչական արվեստանոցը։ 2007 թվականից Մոսկվայի Վ. Սուրիկովի անվան արվեստի պետական ակադեմիական ինստիտուտի գծանկարչության ամբիոնի դոցենտ է։
Ամուսնացած է նկարչուհի Վերոնիկա Սուկոյանի հետ։
Ծանոթագրություններ
Կատեգորիա:ԽՍՀՄ նկարիչների միության անդամներ Կատեգորիա:Ռուսաստանի Դաշնության վաստակավոր նկարիչներ Կատեգորիա:Խորհրդային նկարիչներ Կատեգորիա:Ռուս նկարիչներ Կատեգորիա:Խորհրդային մանկավարժներ Կատեգորիա:Պատվո շքանշանի ասպետներ (Ռուսաստան) Կատեգորիա:Ռուսաստանի գեղարվեստի ակադեմիայի պատվավոր անդամներ
Սան Չեզարեո
Սան Չեզարեո (San Cesareo), կոմունա Իտալիայում, տեղակայված է Լացիո մարզի Հռոմ գավառում ։
Բնակչությունը կազմում է 9441 մարդ, խտությունը կազմում է 429 մարդ/քառ. կմ։ Զբաղեցնում է 22 քառ. կմ տարածք։ Փոստային ինդեքս - 030, հեռախոսային կոդ - 06։
Կոմունայի հովանավորն է Տերասինայի Սուրբ Կեսարիան։ Տոնը նշվում է օգոստոսի 27-ին։
Ծանոթագրություններ
Կատեգորիա:Իտալիայի քաղաքներ